กรมบังคับคดีกระทุ้ง แบงก์ไกล่เกลี่ยหนี้
กรมบังคับคดีหารือแบงก์ชาติ กระทุ้งแบงก์พาณิชย์ร่วมไกล่เกลี่ย ลดหนี้ครัวเรือน
26 ม.ค. 2559

กรมบังคับคดีหารือแบงก์ชาติ กระทุ้งแบงก์พาณิชย์ร่วมไกล่เกลี่ย ลดหนี้ครัวเรือน
น.ส.รื่นวดี สุวรรณมงคล อธิบดีกรมบังคับคดี เปิดเผยว่า เมื่อเร็วๆ นี้กรมบังคับคดีได้หารือกับนายวิรไท สันติประภพ ผู้ว่าการธนาคารแห่งประเทศไทย (ธปท.) เพื่อขอความร่วมมือให้ธนาคารพาณิชย์เข้าร่วมโครงการไกล่เกลี่ยลูกหนี้ เพื่อลดปัญหาหนี้ครัวเรือน จากปัจจุบันมีแต่ธนาคารของรัฐเท่านั้นที่เข้าร่วม
ทั้งนี้ กรมบังคับคดีมีนโยบายเข้าไปไกล่เกลี่ยลูกหนี้รายย่อย ทั้งลูกหนี้เอสเอ็มอี กองทุนเงินให้กู้ยืมเพื่อการศึกษา (กยศ.) การร่วมกับธนาคารเพื่อการเกษตรและสหกรณ์การเกษตร (ธ.ก.ส.) ในการช่วยเหลือเกษตรกรที่อยู่ในชั้นบังคับคดี 2,292 เรื่อง ทุนทรัพย์ 2,184 ล้านบาท และไกล่เกลี่ยแก้ปัญหาหนี้ครูที่อยู่ระหว่างดำเนินการ 64 เรื่อง ทุนทรัพย์ 17.44 ล้านบาท รวมทั้งจะขยายโครงการไกล่เกลี่ยหนี้ไปยังกลุ่มลูกหนี้ติดค้างค่าน้ำ ค่าไฟ ค่าโทรศัพท์ด้วย